
BŪVDARBU LĪGUMS Nr._____
“Dienas aprūpes centra “Čipstes” jaunbūves projektēšana, būvdarbi un autoruzraudzība Katoļu ielā 59, Rīgā”
[bookmark: _Hlk65089842]
Līguma parakstīšanas datums un vieta ir pēdējā pievienotā droša elektroniskā paraksta un tā laika zīmoga pievienošanas datums un vieta
Biedrība “Latvijas Samariešu apvienība” (turpmāk – Pasūtītājs), kura vārdā saskaņā ar statūtiem rīkojas valdes priekšsēdētājs Andris Bērziņš, un
___________________________ (turpmāk – Uzņēmējs), kuras vārdā saskaņā ar statūtiem rīkojas _____________ ______________, turpmāk kopā – Līdzēji, 
pamatojoties uz Pasūtītāja veiktā iepirkuma “Dienas aprūpes centra “Čipstes” būvprojekta izstrāde, autoruzraudzība un būvdarbi Katoļu ielā 59, Rīgā” rezultātiem, noslēdz šādu līgumu:

1. Līguma priekšmets, izpildes termiņš un līguma nodrošinājums
1.1. Uzņēmējs līgumā noteiktajā kārtībā un termiņos, ievērojot normatīvo aktu prasības, pienācīgā kvalitātē veic dienas aprūpes centra būvprojekta izstrādi, autoruzraudzību un būvdarbus (viss kopā turpmāk – Darbi) Katoļu ielā 59, Rīgā (kadastra apzīmējums _____________) (turpmāk – Objekts).
1.2. Darbi tiek veikti saskaņā ar šo līgumu, Pasūtītāja Tehnisko specifikāciju (1. pielikums) un Uzņēmēja piedāvājumu iepirkumam (2. pielikums).
1.3. Darbu izpildes termiņš tiek noteikts 2027.gada 30.decembris, ko apliecina būvvaldes akts par Darbu rezultātā radīto būvju pieņemšanu ekspluatācijā, tajā skaitā ēkas projekta izstrāde, saskaņošana un atzīmes par būvdarbu uzsākšanas nosacījumu izpildi saņemšana jāveic saskaņā ar Uzņēmēja iepirkumam iesniegto Darbu izpildes grafiku (3. pielikums).
1.4. Uzņēmējs apliecina, ka ir saņēmis no Pasūtītāja Darbu veikšanai nepieciešamo dokumentāciju pilnā apjomā un ir iepazinies ar Objekta stāvokli.
1.5. Uzņēmējs 10 darba dienu laikā no līguma spēkā stāšanās dienas iesniedz Pasūtītājam līguma nodrošinājumu – kredītiestādes neatsaucamu beznosacījumu garantiju vai apdrošināšanas sabiedrības neatsaucamu beznosacījumu galvojumu 10% (desmit procentu) apmērā no līguma cenas. Līguma izpildes nodrošinājumam jābūt spēkā visā Darbu izpildes laikā un vismaz 20 kalendāra dienas pēc Līgumā noteiktā Darbu izpildes termiņa.
1.6. Ja līguma izpildes laikā tiek pagarināts Darbu izpildes termiņš, Uzņēmējam ir pienākums atbilstoši pagarināt līguma nodrošinājuma termiņu.
1.7. Pirms līgumā noteikto kredītiestādes garantiju / apdrošināšanas sabiedrības galvojumu parakstīšanas, attiecīgo garantiju / galvojumu Uzņēmējs saskaņo ar Pasūtītāju. Ja Uzņēmējs iesniedz apdrošināšanas sabiedrības galvojumu, tajā ir jābūt iekļautam apdrošinātāja apliecinājumam, ka apdrošinātājs neizmantos tiesības izbeigt apdrošināšanas līgumu Uzņēmēja maksātnespējas vai likvidācijas gadījumā.
1.8. Pēc līguma slēgšanas tiesību piešķiršanas un ne vēlāk kā uzsākot līguma izpildi, Uzņēmējam ir pienākums iesniegt Darbos iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Uzņēmēja apakšuzņēmēju apakšuzņēmējus. Līguma izpildes laikā Uzņēmējam ir pienākums paziņot Pasūtītājam par jebkurām minētās informācijas izmaiņām, kā arī papildināt sarakstu ar informāciju par apakšuzņēmēju, kas tiek vēlāk iesaistīts Darbu veikšanā. 
1.9. Uzņēmēja pienākums ir nodrošināt, lai līguma darbības laikā Darbu izpildē tiktu piesaistītas Uzņēmēja piedāvājumā iepirkumam norādītie Ukrainas civiliedzīvotāji un sociāli mazaizsargātās personas. Uzņēmējs pēc būvdarbu uzsākšanas vienu reizi divos mēnešos iesniedz Pasūtītājam aktualizētu nodarbināto Ukrainas civiliedzīvotāju un sociāli mazaizsargāto personu sarakstu. 
1.10. Uzņēmēja pienākums ir 5 (piecu) darbdienu laikā informēt Pasūtītāju, ja Uzņēmējs ir pārtraucis darba attiecības ar Līguma 1.9.punktā minēto personu, un viena mēneša laikā pēc darba attiecību pārtraukšanas uzsākt nodarbināt citu Ukrainas civiliedzīvotāju vai sociāli mazaizsargāto personu. 

2. Līdzēju pārstāvji
2.1. Uzņēmējs pirms būvdarbu uzsākšanas rakstveidā informē Pasūtītāju par atbildīgo būvdarbu vadītāju Objektā (turpmāk – Būvdarbu vadītājs), norādot vārdu, uzvārdu un tālruņa numuru.
2.2. Pasūtītājs var pieprasīt Būvdarbu vadītāja vai cita iesaistītā speciālista nomaiņu, ja šis speciālists ir pārkāpis būvniecības, darba aizsardzības vai vides aizsardzības normatīvo aktu prasības, vai šā līguma noteikumus, vai Pasūtītāja, būvuzrauga (turpmāk – Būvuzraugs) vai autoruzrauga tiesiskus rīkojumus. Uzņēmējs veic Būvdarbu vadītāja vai cita iesaistītā speciālista nomaiņu piecu darba dienu laikā no dienas, kad saņemts Pasūtītāja argumentēts rakstveida pieprasījums, un paziņo par to Pasūtītājam 2.1. punktā noteiktajā kārtībā. Paziņojumam pievieno Būvdarbu vadītāja vai cita iesaistītā speciālista kvalifikāciju apliecinošu dokumentu kopiju. Speciālista nomaiņai tiek piemēroti līguma 15.10. punkta noteikumi.
2.3. Pasūtītājs atbildīgā persona par līguma izpildes kontroli ir biedrības “Latvijas Samariešu apvienība” projekta “Dienas aprūpes centra “Čipstes” jaunbūves projektēšana, būvdarbi un autoruzraudzība Katoļu ielā 59, Rīgā” vadītāja Kristīne Meistare, tālr. 26588666, e-pasta adrese kristine.meistare@samariesi.lv.
2.4. Uzņēmējs trīs darba dienu laikā no līguma spēkā stāšanās dienas paziņo Pasūtītājam kontaktpersonu datus (vārdu, uzvārdu, amatu, telefona un faksa numuru, pasta adresi, elektroniskā pasta adresi), kuri ir tiesīgi pārstāvēt Uzņēmēju šā līguma izpildes ietvaros, norādot arī šo personu pilnvaru robežas.
2.5. Darbu būvuzraudzību nodrošina Pasūtītājs par saviem līdzekļiem. Par Būvuzrauga norīkošanu Pasūtītājs informē Uzņēmēju trīs darba dienu laikā no dienas, kad noslēgts līgums par būvuzraudzību. 

3. Būvprojekta izstrādes kārtība
3.1. Uzņēmējs ar saviem spēkiem un līdzekļiem izstrādā Objekta būvprojektu (turpmāk – Būvprojekts). Uzņēmējam ir pienākums šajā līgumā noteiktajā kārtībā un gadījumos saskaņot projektējamos risinājumus un pilnībā izstrādāto Būvprojektu ar Pasūtītāju.
3.2. Uzņēmējs ar saviem spēkiem un līdzekļiem saņem Būvprojekta izstrādei nepieciešamos tehniskos noteikumus un īpašos noteikumus, saskaņo Būvprojektu valsts un pašvaldības iestādēs, iesniedz to Rīgas valstspilsētas pašvaldības iestādē, kas pilda būvvaldes funkcijas, (turpmāk – Būvvalde) un veic visas no Uzņēmēja atkarīgās darbības, lai būvatļaujā saņemtu atzīmi par projektēšanas nosacījumu izpildi. 
3.3. Pasūtītājs, ja nepieciešams, uz sava rēķina organizē Būvprojekta ekspertīzi saskaņā ar Ministru kabineta 2014. gada 19. augusta noteikumiem Nr. 500 “Vispārīgie būvnoteikumi” un 2014. gada 2. septembra noteikumiem Nr. 529 “Ēku būvnoteikumi”.
3.4. Būvprojekta izstrādes gaitā pēc nepieciešamības, bet ne biežāk kā reizi nedēļā tiek sasauktas Projektēšanas sapulces. Projektēšanas sapulces notiek Pasūtītāja atrašanās vietā – Katoļu ielā 22, Rīgā, ja Pasūtītājs nav noteicis citu vietu. Projektēšanas sapulces organizē Pasūtītāja pārstāvis un par to sasaukšanu Uzņēmējs tiek rakstiski informēts vismaz trīs darba dienas iepriekš. Steidzamības gadījumā Projektēšanas sapulces var sasaukt biežāk kā reizi nedēļā, ar elektronisko sakaru līdzekļu palīdzību brīdinot par to Uzņēmēju vismaz vienu darba dienu iepriekš.
3.5. Projektēšanas sapulcēs obligāti piedalās par Būvprojekta izstrādi atbildīgais Uzņēmēja pārstāvis un Pasūtītāja pārstāvis.
3.6. Uzņēmēja iesniegtos Būvprojekta risinājumus un citus ar tā izstrādi saistītos dokumentus Pasūtītājs izskata un rakstiski saskaņo 5 (piecu) darba dienu laikā vai minētajā termiņā iesniedz Uzņēmējam rakstisku motivētu saskaņošanas atteikumu. Pasūtītājam ir tiesības pagarināt izskatīšanas termiņu, Uzņēmējam par to paziņojot rakstveidā 5 (piecu) darba dienu laikā no Būvprojekta risinājumu vai citu ar tā izstrādi saistīto dokumentu saņemšanas, norādot termiņa pagarinājumu un tā pamatojumu.
3.7. Saņemot Pasūtītāja pretenziju vai rīkojumu, Uzņēmējs pārtrauc visas darbības, kuras ir pretrunā ar saņemtās pretenzijas vai rīkojuma priekšmetu, un nekavējoties rakstiski ar Pasūtītāju saskaņo termiņu, kurā tiks novērsti konstatētie trūkumi vai sniegti paskaidrojumi par uzdotajiem jautājumiem.
3.8. Pilnībā izstrādātu Būvprojektu pirms tā nodošanas ekspertīzei (ja nepieciešams) un iesniegšanai Būvvaldē Pasūtītājs izskata un rakstiski saskaņo 5 (piecu) darba dienu laikā no iesniegšanas dienas vai izsniedz rakstisku motivētu saskaņošanas atteikumu. Pasūtītājs katrā gadījumā nepieņem Būvprojektu, ja nav novērstas iepriekšējā saskaņošanā vai ekspertīzē konstatētās nepilnības.
3.9. Pēc Būvprojekta ekspertīzes atzinuma saņemšanas, ja tāda tiek veikta, Pasūtītājs izsniedz minētā atzinuma kopiju Uzņēmējam. Uzņēmējs desmit darba dienu laikā no Būvprojekta ekspertīzes atzinuma saņemšanas dienas atkārtoti iesniedz saskaņošanai Pasūtītājam tās Būvprojekta daļas, kurās saskaņā ar ekspertīzes slēdzienu Uzņēmējam bija jāveic trūkumu novēršana. Pasūtītājs izskata un rakstiski saskaņo attiecīgās Būvprojekta daļas piecu darba dienu laikā vai minētajā termiņā iesniedz Uzņēmējam rakstisku motivētu saskaņošanas atteikumu.
3.10. Par Būvprojekta izstrādes datumu tiek uzskatīts datums, kurā Būvniecības informācijas sistēmā saņemta atzīme par projektēšanas nosacījumu izpildi un Uzņēmējs ar tā parakstītu Aktu iesniedzis Pasūtītājam:
3.10.1. divus Būvprojekta sējumus papīra formātā;
3.10.2. Būvprojekta dublikātu elektroniskā datu nesējā attiecīgi atbilstošajai būvprojekta daļai  Auto Cad, Microsoft Excel, Microsoft Word, .ifc formātā;
3.11. Pasūtītājs izdara atzīmi uz Akta par Būvprojekta saņemšanu un 3.6. punktā norādītajos termiņos paraksta Aktu vai izsniedz Uzņēmējam motivētu atteikumu pieņemt Būvprojektu.
3.12. Būvprojektā konstatēto nepilnību novēršana, kā rezultātā līguma izpildes gala termiņš pārsniedz noteikto, uzskatāma par izpildes nokavējumu un Pasūtītājam ir tiesības piemērot attiecīgas sankcijas pret Uzņēmēju, ja to paredz šis līgums un normatīvie akti.
3.13. Ja līguma 3.6., 3.7., 3.9., un 3.11. punktā noteiktajos gadījumos, kad saskaņā ar šī līguma noteikumiem Pasūtītajam ir jāsaskaņo dokumenti un/vai jāapliecina darbu pieņemšana, bet Pasūtītājs šajā līgumā norādītajos termiņos nesaskaņo/neparaksta attiecīgos dokumentus vai neapliecina darbu pieņemšanu un nav sniedzis motivētu rakstveida atteikumu, Uzņēmējam ir tiesības uzskatīt, ka Pasūtītājs ir akceptējis iesniegtos dokumentus un ir apliecinājis attiecīgo darbu pieņemšanu.
3.14. Visos gadījumos, kad šis līgums paredz Pasūtītājam pienākumu vai tiesības Uzņēmējam pamatot (motivēt) dokumentu vai jebkādu darbību saskaņošanas un/vai darbu pieņemšanas atteikumu un/vai neliegt attiecīgus saskaņojumus/piekrišanas bez pamatojuma, par pamatotu atteikumu šī līguma izpratnē uzskatāms atteikums, kas pamatots ar normatīvajos aktos noteiktajām prasībām, objektīviem faktiem, apstākļiem un apsvērumiem, un Uzņēmējam rakstiski pienācīgi izskaidrots.

4. Uzņēmēja tiesības un pienākumi Būvprojekta izstrādes laikā
4.1. Uzņēmējam ir tiesības saņemt no Pasūtītāja Būvprojekta izstrādei nepieciešamo pilnvarojumu Būvniecības informācijas sistēmā un, ja nepieciešams, citas rakstveida pilnvaras un Pasūtītāja rīcībā esošos dokumentus. 
4.2. Uzņēmējs nodrošina Būvprojekta atbilstību šā līguma noteikumiem, Tehniskajai specifikācijai, Latvijas Republikā spēkā esošajiem būvnormatīviem un tehniskajiem noteikumiem, kā arī nacionālajiem standartiem.
4.3. Uzņēmējam nav tiesību prasīt no Pasūtītāja papildus samaksu šī līguma ietvaros par tādu Būvprojekta detalizācijas vai papildus sadaļu izstrādi, par kuru izstrādes nepieciešamību Uzņēmējs ir norādījis Būvprojektā (piemēram, risinājumiem, kas izstrādājami pēc ēkas konstrukciju atsegšanas vai citu iemeslu dēļ) kā arī gadījumos, kad saskaņā ar normatīvajiem aktiem un būvniecības procesa nepieciešamību šādas būvprojekta sadaļas Uzņēmējam būtu jāizstrādā.
4.4. Uzņēmējs normatīvajos aktos noteiktajā kārtībā un apjomā atbild par visām Būvprojekta nepilnībām vai sekām, kuras tās radījušas. Būvprojekta nepilnības, kuras radušās Uzņēmēja, Uzņēmēja darbinieku vai apakšuzņēmēju vainas dēļ, tiek novērstas uz Uzņēmēja rēķina.
4.5. Uzņēmējs pirms Būvprojekta izstrādes uzsākšanas iesniedz Pasūtītājam atbilstoši Ministru kabineta 2014. gada 19. augusta noteikumu Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” norādītajiem apmēriem un kārtībai noslēgta apdrošināšanas līguma, apdrošināšanas noteikumu un dokumentu, kas apliecina apdrošināšanas prēmijas apmaksu, kopijas, uzrādot minēto dokumentu oriģinālus, Būvprojekta izstrādē piesaistīto būvspeciālistu civiltiesiskās atbildības obligātajai apdrošināšanai.
4.6. Uzņēmējs trīs darba dienu laikā no līguma spēkā stāšanās dienas rakstveidā paziņo Pasūtītājam Būvprojekta vadītāja datus (vārdu, uzvārdu, sertifikāta numuru, tālruņa numuru, pasta un elektroniskā pasta adresi), kā arī Būvprojekta daļu vadītājus, ja tādi tiek nozīmēti. Atbildīgais projektētājs ir Uzņēmējs vai tā piesaistītais apakšuzņēmējs.
4.7. Uzņēmējs nekavējoties, negaidot kārtējo Projektēšanas sapulci, rakstiski brīdina Pasūtītāju par apstākļiem, kuri radušies pēc līguma noslēgšanas un var kavēt Uzņēmēja saistību izpildi, ja tiem ir būtiska nozīme. 
4.8. Uzņēmējam aizliegts izpaust trešajām personām informāciju par Būvprojekta sastāvu, tehniskajiem risinājumiem un izmaksām līdz tā realizācijai, izņemot normatīvajos aktos tieši paredzētos gadījumus.

5. Pasūtītāja tiesības un pienākumi Būvprojekta izstrādes laikā
5.1. Pasūtītājs savas kompetences ietvaros pēc Uzņēmēja pieprasījuma piecu darba dienu laikā izsniedz Uzņēmējam Būvprojekta izstrādei un saskaņošanai nepieciešamās pilnvaras un izziņas, kā arī Pasūtītāja rīcībā esošus citus dokumentus un informāciju.
5.2. Pasūtītājs organizē un savas kompetences robežās nodrošina līgumā paredzēto maksājumu izdarīšanu šajā līgumā noteiktajā kārtībā.
5.3. Pasūtītājs piecu darba dienu laikā no līguma spēkā stāšanās dienas paziņo Uzņēmējam kontaktpersonu datus (vārdu, uzvārdu, amatu, telefona numuru, pasta adresi, elektroniskā pasta adresi), kuri ir tiesīgi pārstāvēt Pasūtītāju Būvprojekta izstrādes ietvaros, norādot arī šo personu pilnvaru robežas.
5.4. Pasūtītājam ir tiesības jebkurā laikā pieprasīt no Uzņēmēja atskaites par paveiktajiem un veicamajiem projektēšanas darbiem, uzdot jautājumus, izteikt pamatotas pretenzijas, saņemt izskatīšanai tehniskos noteikumus un izgatavotās Būvprojekta daļas.
5.5. Pasūtītājs ar motivētu pretenziju var pieprasīt Uzņēmējam nomainīt Būvprojekta vadītāju vai Būvprojekta daļu vadītājus. Šāda pretenzija Uzņēmējam rakstveidā jāakceptē vai pamatoti jānoraida piecu darba dienu laikā.

6. Autortiesības
6.1. Līdzēji attiecības autortiesību jomā apspriež saskaņā ar Latvijas Republikas normatīvajiem aktiem.
6.2. Uzņēmējs, parakstot līgumu, piešķir Pasūtītājam ekskluzīvas tiesības iegūt un īstenot visas ar Būvprojektu saistītās mantiskās autortiesības, tai skaitā realizēt Būvprojektu līdz Objekta pieņemšanai ekspluatācijā, ievērojot šajā līgumā noteiktos ierobežojumus. Nepieciešamības gadījumā Līdzēji var noslēgt atsevišķu autortiesību līgumu, kas noteic Būvprojekta materiālu reproducēšanas, publicēšanas, atkārtotas piesaistes vai rasējumu un risinājumu atkārtotas izmantošanas kārtību.
6.3. Uzņēmējam nav tiesību atteikties no 6.2. punktā minētā autora līguma noslēgšanas, īpaši, ja šāds atteikums ierobežo Pasūtītāja iespējas brīvi un bez ierobežojumiem realizēt Būvprojektu paredzētajos termiņos, kā arī nodrošināt ar to saistīto darbību un rezultātu publicitāti, ievērojot šajā līgumā noteiktos ierobežojumus.
6.4. Pasūtītājam nodotā Būvprojekta dokumentācija kļūst par Pasūtītāja īpašumu pēc tam, kad Pasūtītājs 12.5.1. punktā noteiktajā kārtībā veicis samaksu par Būvprojekta izstrādi.
6.5. Uzņēmējs pilnā apjomā saglabā personiskās autortiesības uz Būvprojektu, tajā skaitā uz tajā ietvertajiem inženiertehniskajiem, arhitektoniskajiem un celtniecības risinājumiem.
6.6. Uzņēmējam, ievērojot ES fondu 2021. – 2027.gada plānošanas perioda komunikācijas un dizaina vadlīnijas, reklāmai un citiem līdzīgiem mērķiem brīvi izmantot Būvprojekta risinājumus un grafiskos materiālus, kā arī apmeklēt, fotografēt un citādā veidā fiksēt Būvprojekta objektu no iekšpuses un ārpuses, par to iepriekš informējot Pasūtītāju.
6.7. Uzņēmējs nodrošina no citām Būvprojekta izstrādē iesaistītajām personām visu atļauju un tiesību saņemšanu, kas nepieciešamas, lai Būvprojektu nodotu Pasūtītājam.
6.8. Izstrādājot Būvprojektu, Uzņēmējam ir pienākums nepieļaut citu autortiesību subjektu personisko vai mantisko tiesību aizskaršanu, kā arī prettiesiski iegūtu autortiesību objektu izmantošanu, pretējā gadījumā Uzņēmējs ir pilnībā atbildīgs par trešo personu autortiesību pārkāpumiem. Uzņēmējs nodrošina, ka tas no Būvprojekta autoriem un jebkurām citām Būvprojekta izstrādē iesaistītām personām saņem visas atļaujas un tiesības, kas nepieciešamas, lai nodotu Pasūtītājam šajā līgumā noteiktās tiesības un uzturētu tās spēkā.
6.9. Puses vienojas, ka Pasūtītāja samaksa Uzņēmējam saskaņā ar šo līgumu ietver arī autoratlīdzību un Uzņēmējs nav tiesīgs pieprasīt papildu autoratlīdzību/honorāru. 

7. Autoruzraudzība
7.1. Uzņēmējs apņemas veikt Uzņēmēja izstrādātā Būvprojekta realizācijas darbu (turpmāk – Būvdarbi) autoruzraudzību. 
7.2. Būvdarbu autoruzraudzība līguma izpratnē ietver:
7.2.1. Būvdarbu autoruzraudzību, lai nodrošinātu Uzņēmēja izstrādātā Būvprojekta autentisku realizāciju dabā;
7.2.2. konsultāciju sniegšanu Pasūtītājam, tā pilnvarotajiem pārstāvjiem un būvdarbu veicējam jautājumos, kas saistīti ar Būvdarbu veikšanu un to atbilstību Būvprojektam;
7.2.3. Uzņēmēja pārstāvja dalību Pasūtītāja vai tā pārstāvju organizētajās būvsapulcēs, par kurām tas savlaicīgi informēts.
7.3. Konsultācijas Uzņēmējs sniedz mutiski un/vai atzīmē būvdarbu žurnālā.
7.4. Autoruzraudzība tiek veikta visu Būvdarbu izpildes laiku līdz Objekta pieņemšanai ekspluatācijā.
7.5. Uzņēmējs veic Būvdarbu autoruzraudzību Ministru kabineta 2014. gada 19. augusta noteikumos Nr. 500 “Vispārīgie būvnoteikumi”, citos normatīvajos aktos un šajā līgumā noteiktajā kārtībā.
7.6. Līdzējiem ir visas 7.5. punktā norādītajos normatīvajos aktos noteiktās tiesības un pienākumi.
7.7. Uzņēmējs piedalās Būvdarbu (arī segto darbu), būvkonstrukciju un Būvdarbu laikā autoruzraudzības kārtībā Būvprojektā izdarīto izmaiņu rezultātā veicamo Būvdarbu apsekošanā un pieņemšanā, kā arī Objekta pieņemšanā ekspluatācijā.
7.8. Uzņēmējs pirms Būvdarbu uzsākšanas Objektā iesniedz Pasūtītājam atbilstoši Ministru kabineta 2014. gada 19. augusta noteikumu Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” norādītajiem apmēriem un kārtībai noslēgta apdrošināšanas līguma, apdrošināšanas noteikumu un dokumentu, kas apliecina apdrošināšanas prēmijas apmaksu, kopijas, uzrādot minēto dokumentu oriģinālus, autoruzraudzības veikšanai piesaistīto būvspeciālistu civiltiesiskās atbildības obligātajai apdrošināšanai Objektā.

8. Būvdarbu organizācijas kārtība un darbu nodošana
8.1. Uzņēmējs par saviem līdzekļiem saņem atļaujas, saskaņojumus un dokumentus, kas nepieciešami Būvdarbu izpildei un nodošanai Pasūtītājam.
8.2. Uzņēmējs neveic Būvdarbus bez spēkā esošas būvdarbu veicēja civiltiesiskās atbildības obligātās apdrošināšanas. Uzņēmējs līdz Būvdarbu uzsākšanai iesniedz Pasūtītājam būvdarbu veicēja civiltiesiskās atbildības obligātās apdrošināšanas līguma (polises) un apdrošināšanas noteikumu apliecinātas kopijas.
8.3. Pasūtītājs nodod Objektu Uzņēmējam ar rakstveida nodošanas-pieņemšanas aktu.
8.4. Būvdarbu organizāciju, tai skaitā darba aizsardzības pasākumu organizāciju būvlaukumā nodrošina Uzņēmējs. Pirms Būvdarbu uzsākšanas Uzņēmējs izstrādā Darbu veikšanas projektu un saskaņo to ar Pasūtītāju.
8.5. Uzņēmējs pirms Būvdarbu uzsākšanas saskaņo Darbu izpildes grafiku ar Pasūtītāju. Ja Pasūtītāja veikto Darbu izpildes grafika korekciju dēļ Uzņēmējs nespēj paveikt darbus līgumā noteiktajā termiņā, Uzņēmējam ir tiesības uz atbilstošu līguma izpildes termiņa pagarinājumu, ja šāds pagarinājums ir tehniski vai tehnoloģiski pamatots.
8.6. Par Būvdarbu organizācijas jautājumiem to norises laikā Līdzēji un Būvuzraugs vienojas mutiski, nepieciešamības gadījumā šo vienošanos noformējot rakstveidā.
8.7. Būvdarbu organizācijas jautājumu risināšanai var tikt sasauktas būvsapulces. Būvsapulču sasaukšanu, organizāciju, pieņemto lēmumu un citu dokumentu sagatavošanu nodrošina Būvuzraugs. Būvdarbu vadītājam ir pienākums ierasties uz būvsapulci pēc Būvuzrauga pirmā aicinājuma, iepriekš saskaņojot laiku.
8.8. Būvsapulcē obligāti piedalās Būvuzraugs un Būvdarbu vadītājs. Līdzēji nodrošina savu pārstāvju piedalīšanos būvsapulcē. Ja kādas personas neierašanās rezultātā tiek kavēta vai traucēta līguma izpilde, par to ir atbildīgs tas Līdzējs, kura intereses šī persona pārstāv.
8.9. Būvsapulcē nevar pieņemt lēmumus, kuri groza līguma būtiskos noteikumus (izpildes termiņš, līguma cena, garantijas termiņš, Būvdarbu kvalitātes līmenis, veidi un apjoms).
8.10. Līdzēji nekavējoties, bet ne vēlāk kā trīs darba dienu laikā no šādu apstākļu konstatēšanas dienas, informē viens otru, ja:
8.10.1. starp līguma dokumentu datiem ir pretrunas;
8.10.2. līguma dokumentos sniegtie dati atšķiras no reālajiem apstākļiem;
8.10.3. līguma dokumenti ir nepilnīgi vai kļūdaini;
8.10.4. līguma dokumenti sagatavoti tā, ka Būvdarbu izpilde atbilstoši tiem kādam no Līdzējiem būtu neizdevīga vai pretrunīga;
8.10.5. informācija, dati vai instrukcijas, kas iesniegtas Būvdarbu izpildes laikā, atšķiras no līguma dokumentiem;
8.10.6. ir mainījušies līguma izpildei nozīmīgi apstākļi vai radušies jauni.
8.11. Līdzēji piecu darba dienu laikā rakstveidā informē viens otru par apstākļiem (izmaiņām), kuri var ietekmēt līguma būtiskos noteikumus. Ja Uzņēmējs 14 kalendāra dienu laikā no dienas, kad viņam ir kļuvuši zināmi apstākļi, kas ļauj prasīt līguma izpildes pagarinājumu vai papildu samaksu, nav iesniedzis Pasūtītājam motivētu pamatojumu, Uzņēmējs zaudē tiesības uz termiņa pagarinājumu vai papildu samaksu.
8.12. Uzņēmējs līdz mēneša 5. datumam sastāda darbu izpildes aktu (iepriekšējā mēnesī faktiski veikto Darbu apjomu un izmaksu aprēķinu kopsavilkumu (4. pielikums - Forma Nr. 2, 5. pielikums - Forma Nr. 3)) (turpmāk – Kārtējais akts) un iesniedz Būvuzraugam parakstīšanai. Būvuzraugs izskata, paraksta un nodod Pasūtītājam Kārtējo aktu trīs darbdienu laikā pēc Kārtējā akta saņemšanas no Uzņēmēja. Pasūtītājs Kārtējo aktu izskata un paraksta 17 darbdienu laikā pēc tā saņemšanas. Kārtējais akts ir pamats kārtējo maksājumu veikšanai saskaņā ar līgumu.
8.13. Ja Pasūtītājs neparaksta Kārtējo aktu 8.12. punktā minētajos termiņos, kā arī neiesniedz Uzņēmējam 8.14. punktā minēto pretenziju vai ar Būvuzraugu saskaņotu defektu aktu, uzskatāms, ka Pasūtītājs izpildītos Darbus ir pieņēmis 8.12. punktā minētā termiņa pēdējā dienā.
8.14. Ja Pasūtītājs nepieņem Darbus, tas iesniedz Uzņēmējam pretenziju, norādot ar līguma noteikumiem pamatotas nepilnības, kuru dēļ Pasūtītājs nevar parakstīt Kārtējo aktu, ja nepilnības nav saistītas ar Darbu kvalitāti, vai ar Būvuzraugu saskaņotu defektu aktu. Ja Uzņēmējs nepiekrīt Pasūtītāja norādītajiem defektiem vai iebildumiem par faktiski izpildīto Darbu apjomiem, Uzņēmējs 10 darbdienu laikā no defektu akta saņemšanas dienas iesniedz Pasūtītājam Darbu vadītāja parakstītus rakstiskus iebildumus pret defektu aktā norādītajām nepilnībām.
8.15. Ja Pasūtītājs nepiekrīt Darbu vadītāja iebildumiem attiecībā uz defektu aktā iekļautajiem izpildīto Darbu apjomiem vai defektiem būves konstrukcijās, viņam ir pienākums pasūtīt būves ekspertīzi par veikto Darbu kvalitāti. Ekspertīzes uzdevums ir novērtēt faktiski izpildīto Darbu apjomu, atbilstību būvprojektēšanas dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu.
8.16. Ja būves ekspertīze neapstiprina Pasūtītāja defektu aktā norādīto vai veikto Darbu neatbilstību normatīvo aktu un Pasūtītāja prasībām, uzskatāms, ka Pasūtītājs Darbus ir pieņēmis ekspertīzes slēdziena iesniegšanas dienā un Kārtējā akta parakstīšana nav nepieciešama.
8.17. Ja Uzņēmējs piekrīt defektu aktā Pasūtītāja norādītajām nepilnībām vai ekspertīze apstiprina defektu aktā Pasūtītāja norādītās nepilnības vai veikto Darbu neatbilstību normatīvo aktu un Pasūtītāja prasībām, Uzņēmējs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja Līdzēji nevar vienoties, termiņu defektu novēršanai nosaka Būvuzraugs.
8.18. Ja defekti ir konstatēti daļā Darbu, tad Pasūtītājs pieņem tos Darbus, kuru izpildē defekti nav konstatēti. Pēc defektu novēršanas izpildītos Darbus ietver nākamā mēneša Kārtējā aktā.
8.19. Kārtējā akta parakstīšana neatņem Pasūtītājam tiesības līguma spēkā esības laikā, kā arī garantijas termiņa laikā izteikt pretenzijas par izpildīto Darbu defektiem, trūkumiem un neatbilstībām, un Uzņēmējam ir pienākums novērst defektu aktā norādītos vai garantijas laikā pieteiktos Darbu defektus, trūkumus un neatbilstības par saviem līdzekļiem.
8.20. Uzņēmējs nodod Pasūtītājam visus izpildītos Darbus šādā kārtībā:
8.20.1. iesniedz Būvuzraugam Kārtējo aktu par pēdējā mēnesī izpildītajiem Darbiem;
8.20.2. paziņo Pasūtītājam par būves gatavību ekspluatācijai, pēc tam kad būvniecības informācijas sistēmā ir apstiprinājis apliecinājumu par būves gatavību ekspluatācijai.
8.21. Uzņēmējs pēc būves pieņemšanas ekspluatācijā iesniedz Pasūtītājam būvobjekta nodošanas un pieņemšanas aktu (turpmāk – Darbu nodošanas-pieņemšanas akts) (6. pielikums),
8.21.1. kurā norāda akta par būves pieņemšanu ekspluatācijā datumu un numuru, atzīmes par būvdarbu pabeigšanu datumu vai izziņas par būves neesību datumu un numuru;
8.21.2. kam pievieno Darbu izpilddokumentācijas nodošanas-pieņemšanas aktu (7. pielikums), Darbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, kā arī citu līgumā paredzēto dokumentāciju, ja tā nav iesniegta Pasūtītājam iepriekš vai nav augšupielādēta būvniecības informācijas sistēmā attiecīgās būvniecības lietā.
8.22. Pasūtītājs izskata un sniedz atbildi Uzņēmējam par Uzņēmēja iesniegtajiem dokumentiem 10 darbdienu laikā, skaitot no dienas, kurā tos saņēmis, ja līgumā nav noteikts cits termiņš.

9. Līdzēju pienākumi un tiesības Būvdarbu veikšanas laikā
9.1. Uzņēmējs atbild par:
9.1.1. Būvdarbu rezultātā radītās būves vai tās daļas atbilstību Būvprojektam un tajā ietvertajiem risinājumiem, kā arī par būvdarbu kvalitāti un atbilstošu būvizstrādājumu un to iestrādes tehnoloģiju izmantošanu (ciktāl būvprojektā nav tieši norādīts noteikts būvizstrādājums vai tā iestrādes tehnoloģija);
9.1.2. par apakšuzņēmēja veiktajiem būvdarbiem un to kvalitātes kontroli.
9.1.3. Būvdarbu veikšanu un organizēšanu atbilstoši Darbu izpildes grafikam un līguma dokumentos un normatīvajos aktos noteiktajiem kvalitātes rādītājiem;
9.1.4. visu Būvdarbu izpildei nepieciešamo atļauju un saskaņojumu saņemšanu;
9.1.5. būvdarbu veicēja civiltiesiskās atbildības obligātās apdrošināšanas spēkā esību visā Būvdarbu izpildes laikā un, ja attiecināms, arī garantijas periodā;
9.1.6. normatīvajos aktos būvdarbu veicējam un Objektā nodarbinātajiem būvspeciālistiem noteikto pienākumu izpildi un prasību ievērošanu attiecībā uz būvspeciālistu un būvdarbu veicēju civiltiesiskās atbildības obligāto apdrošināšanu;
9.1.7. kredītiestādes garantiju / apdrošinātāja galvojumu uzturēšanu spēkā atbilstoši līgumā noteiktajām prasībām visā līguma darbības laikā un, ja attiecināms, arī Būvdarbu garantijas periodā;
9.1.8. savlaicīgu Pasūtītāja informēšanu par iespējamām izmaiņām, pretrunām dokumentos, pārbaudēm un citiem apstākļiem;
9.1.9. faktiski paveikto Būvdarbu apjomu mērījumu pareizību;
9.1.10. Uzņēmēja kompetencē ietilpstošo pārbaužu veikšanu;
9.1.11. rakstisku vai mutisku ziņojumu sagatavošanu būvsapulcēm;
9.1.12. pārbaudēs atklāto defektu savlaicīgu un kvalitatīvu novēršanu;
9.1.13. darba aizsardzības koordinatora funkciju izpildes nodrošināšanu Objektā visā līguma darbības laikā, tajā skaitā nodrošina Ministru kabineta 2003. gada 25. februāra noteikumu Nr. 92 “Darba aizsardzības prasības, veicot būvdarbus” 12. un 13. punktā minēto pienākumu izpildi, kā arī nosūta Pasūtītājam iepriekšēja paziņojuma par būvdarbu veikšanu kopiju;
9.1.14. visu darba drošības pasākumu organizāciju un ievērošanu būvlaukumā, kā arī nepieciešamajiem nostiprinājumiem, uzrakstiem un apgaismojumiem;
9.1.15. tīrību Būvdarbu izpildes teritorijā visā Būvdarbu izpildes laikā, kā arī to, lai būvlaukumā esošie būvgruži un materiālu atliekas nepiesārņo būvlaukumam piegulošo teritoriju;
9.1.16. savlaicīgu drošības pasākumu organizāciju būvlaukumā, ja Būvdarbu laikā rodas apdraudējums jebkuru personu dzīvībai, veselībai vai mantai;
9.1.17. Uzņēmējam pieejamo ūdensapgādes un kanalizācijas, siltumapgādes, elektroapgādes un būvgružu izvešanas pakalpojumu, kas ir nepieciešami un paredzēti Būvdarbu atbilstošai organizācijai un izpildei, apmaksu par saviem līdzekļiem;
9.1.18. normatīvo aktu prasību ievērošanu, lai nepieļautu apkārtējās vides piesārņošanu un vides stāvokļa pasliktināšanu;
9.1.19. Pasūtītāja pārstāvju un kontroles funkcijas veicošo institūciju pārstāvju iekļūšanas nodrošināšanu Būvdarbu izpildes teritorijā un Objektā;
9.1.20. Būvdarbu nodošanu;
9.1.21. Būvdarbu izpildu dokumentācijas nodošanu, ievērojot Tehniskajā specifikācijā noteikto iesniedzamo dokumentu uzskaitījumu un iesniegšanas kārtību.
9.2. Uzņēmējam ir pienākums nodrošināt savlaicīgu samaksas veikšanu visiem šā līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Darbiem. Ar savlaicīgu norēķināšanos ir saprotama samaksa 60 dienu laikā pēc veikto Darbu pabeigšanas un apakšuzņēmēja rēķina saņemšanas par attiecīgo Darbu veikšanu.
9.3. Uzņēmējam ir pienākums līgumos ar apakšuzņēmējiem iekļaut noteikumus izpildīto Darbu pieņemšanai, kas atbilst Ministru kabineta 12.07.2022. noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” 5., 6., 9., 10. un 14. punktā iekļautajam regulējumam, izņemot prasību veikt būves ekspertīzi.
9.4. Būvdarbu laikā Objektā var ievest un uzglabāt tikai sertificētus būvmateriālus un konstrukcijas tādā daudzumā, kāds saskaņā ar Tehnisko specifikāciju ir nepieciešams Būvdarbu izpildei Objektā. Uzņēmējs pēc Būvuzrauga pieprasījuma nekavējoties uzrāda visu Objektā esošo materiālu un iekārtu sertifikātus, kā arī to pavaddokumentus. Būvmateriālus un konstrukcijas Objektā atļauts uzglabāt tikai, ja tas paredzēts Darbu veikšanas projektā, un tikai projektā norādītajās vietās, nodrošinot, lai tiem nepiekļūst nepiederošas personas.
9.5. Pasūtītājs atbild par:
9.5.1. būvuzraudzības funkciju nodrošināšanu;
9.5.2. Uzņēmēja darbības nodrošināšanai nepieciešamo dokumentu, informācijas un izmaiņu savlaicīgu nodošanu Uzņēmējam;
9.5.3. Būvdarbu uzmērīšanu un izmaiņu veikšanu līguma dokumentos;
9.5.4. pārbaužu un kontroles īstenošanu saskaņā ar normatīvo aktu un līguma dokumentu prasībām;
9.5.5. Pasūtītāja pilnvaroto pārstāvju darba organizāciju;
9.5.6. būvsapulču koordinēšanu;
9.5.7. Būvdarbu pieņemšanu;
9.5.8. maksājumu veikšanu līgumā norādītajos termiņos un kārtībā.
9.6. Pasūtītājs atturas no darbībām, kas traucē Būvdarbu izpildi, ja vien tās nav saistītas ar konstatētiem būvniecības, darba aizsardzības un/vai vides aizsardzības noteikumu pārkāpumiem no Uzņēmēja puses.
9.7. Ziņojumus vai rīkojumus, kas tiek doti saskaņā ar līgumu, Līdzēji noformē rakstveidā. 
9.8. Par rakstveida ziņojumiem vai rīkojumiem jebkurā gadījumā tiek uzskatīti:
9.8.1. ziņojumi un rīkojumi, kas fiksēti būvsapulču lēmumu dokumentos vai būvdarbu žurnālā;
9.8.2. rasējumi, detalizētie rasējumi vai kādi citi tehniski izpildīti dokumenti, kuros fiksētas izmaiņas un kurus Pasūtītājs iesniedz Uzņēmējam.
9.9. Pēc ziņojuma vai rīkojuma saņemšanas Līdzēji, ja nepieciešams, vienojas par   izmaiņām līguma dokumentos.
9.10. Līguma 8.10., 8.11., 9.1.5., 9.1.6., 9.5.2., 9.5.4., 9.5.5., 9.5.8., 9.7., 9.8. un 9.9. punkta regulējums ir piemērojams arī Līdzēju attiecībām Būvprojekta izstrādes un Būvdarbu autoruzraudzības ietvaros.

10. Pārbaudes, mērījumi un defektu novēršana
10.1. Būvdarbu izpildes laikā var tikt veiktas kārtējās (10.10. punkts), iepriekšējās (10.11.-10.12. punkts), īpašās (10.13. punkts), atkārtotās pārbaudes (10.15. punkts) un galīgā pārbaude (10.14. punkts). Pārbaužu veikšanas vispārīgie noteikumi minēti līguma 10.2. – 10.9. punktā. 
10.2. Pārbaudes no Pasūtītāja puses bez īpaša pilnvarojuma var pieprasīt un veikt Būvuzraugs.
10.3. Pārbaudes tiek veiktas, lai noskaidrotu Būvdarbu vai to daļu atbilstību līguma dokumentu un normatīvo aktu prasībām, ievērojot līgumā noteiktās Līdzēju tiesības un pienākumus.
10.4. Pasūtītājs var pārbaudīt Būvdarbu apjoma izpildi, kvalitāti un iesniegto norēķinu dokumentu atbilstību faktiski izpildīto Būvdarbu apjomam un lokālajām tāmēm.
10.5. Pārbaude nemazina līgumā paredzētās Uzņēmēja atbildības apjomu. Būvdarbi pārbaudes laikā netiek apturēti. Līguma izpildes termiņš saistībā ar veicamo pārbaudi netiek pagarināts.
10.6. Saņemot Pasūtītāja vai viņa pilnvarotās personas paziņojumu par pārbaudi, Uzņēmējs informē Pasūtītāju par gatavību veikt pārbaudi, kā arī par termiņiem, kad pārbaudei būs pieejami segtie darbi. Uzņēmēja sagatavošanās pārbaudei nevar būt ilgāka kā trīs darba dienas, ja Līdzēji nevienojas par citu termiņu.
10.7. Pārbaudes organizācijai Uzņēmējs nodrošina visu nepieciešamo palīdzību, tai skaitā:
10.7.1. savu pārstāvju piedalīšanos pārbaudē;
10.7.2. iespēju pārbaudes veicējam netraucēti veikt visas ar pārbaudi saistītās darbības;
10.7.3. iespēju Pasūtītāja kvalificētajam speciālistam pārbaudes darbu veikšanai izmantot Uzņēmēja instrumentus un pārbaudes ierīces, kas pieejamas būvlaukumā.
10.8. Pārbaudes rezultātus, norādot konstatētos defektus, Pasūtītājs paziņo Uzņēmējam trīs darba dienu laikā pēc pārbaudes pabeigšanas. Savus iebildumus par pārbaudes rezultātiem Uzņēmējs izvirza ne vēlāk kā trīs darba dienu laikā no dienas, kad saņemti pārbaudes rezultāti.
10.9. Pārbaudes laikā konstatētos defektus fiksē pārbaudes aktā. Pārbaudes akta formu un saturu nosaka Pasūtītājs, saskaņā ar šādu dokumentu sagatavošanā pieņemto praksi un standartiem. Pārbaudes aktu Līdzēji paraksta septiņu kalendāra dienu laikā no dienas, kad pārbaude pabeigta.
10.10. Būvdarbu gaitā Līdzēji sastāda kārtējo pārbaužu plānu, kurā tiek norādīts pārbaudes laiks un pārbaudāmie darbi. Uzņēmējs savlaicīgi informē Pasūtītāju par iespējamiem kārtējo pārbaužu kavējumiem un pārbaudāmo darbu pieejamību.
10.11. Jebkurš no Līdzējiem var prasīt iepriekšējo pārbaudi, ja:
10.11.1. pēc Būvdarbu vai pārbaudāmo darbu pabeigšanas interesējošais darbs nebūs pieejams kārtējai pārbaudei bez nopietniem traucējumiem;
10.11.2. konstatēto defektu novēršana pēc Būvdarbu vai pārbaudāmo darbu pabeigšanas var radīt kādam no Līdzējiem īpašas neērtības;
10.11.3. to prasa kādi citi iemesli.
10.12. Iepriekšējo pārbaudi organizē nekavējoties pēc pieprasījuma saņemšanas. Iepriekšējās pārbaudes rezultāti tiek fiksēti segto darbu pieņemšanas aktā.
10.13. Ja kādam no Līdzējiem vai kompetentai kontroles institūcijai pastāv aizdomas par normatīvo aktu pārkāpumiem Būvdarbu veikšanā, Līdzēji var veikt īpašo pārbaudi, pieaicinot neatkarīgus ekspertus. Īpašo pārbaudi Līdzēji var pieprasīt arī attiecībā uz Pasūtītāja konstatētiem defektiem Būvdarbu izpildes un garantijas laikā. Ekspertīzes izdevumus sedz tas Līdzējs, kura apgalvojums tiek atzīts par nepamatotu.
10.14. Galīgā pārbaude tiek veikta pēc Būvdarbu pilnīgas pabeigšanas, bet līgumā noteiktajā Darbu izpildes termiņā. Galīgajā pārbaudē Pasūtītājs apstiprina Būvdarbus, ja tajos nav konstatēti defekti. Galīgās pārbaudes rezultāts tiek fiksēts pārbaudes aktā.
10.15. Ja pēc kādas no pārbaudēm Būvdarbi netiek apstiprināti sakarā ar konstatētiem defektiem, Līdzēji vienojas par defektu novēršanas termiņu un kārtību. Kad novērsti konstatētie defekti, veic atkārtotu pārbaudi. Ja arī pēc atkārtotas pārbaudes Būvdarbi netiek apstiprināti, tiek sasaukta komisija Būvdarbu pieņemšanai. Komisijas sastāvā tiek iekļauti Līdzēju pārstāvji, nepieciešamības gadījumā pieaicinot neatkarīgus ekspertus.
10.16. Līdzēji var vienoties par neatkarīga, atbilstoši sertificēta speciālista pieaicināšanu jebkuras pārbaudes veikšanai. Līdzēji nodrošina savu pārstāvju klātbūtni pārbaudē. Šādas pārbaudes un pārbaudītāja darba apmaksu Līdzēji sedz līdzīgās daļās. Ja tiek konstatēts, ka Būvdarbi neatbilst līguma, Tehniskās specifikācijas, citu līguma dokumentu vai normatīvo aktu prasībām, pārbaudes izdevumus pilnībā sedz Uzņēmējs.
10.17. Būvdarbu veikšanas laikā konstatēto un pārbaudes aktos fiksēto defektu novēršanā tiek ievēroti šādi noteikumi:
10.17.1. Uzņēmējs novērš visus pārbaudes aktā konstatētos defektus, par kuru novēršanu saskaņā ar šo līgumu un spēkā esošajiem tiesību aktiem ir atbildīgs Uzņēmējs. Par Būvdarbu laikā konstatēto defektu novēršanas termiņu Līdzēji vienojas katrā gadījumā atsevišķi;
10.17.2. Uzņēmēja vainas dēļ radušos defektus Uzņēmējs novērš par saviem līdzekļiem līgumā noteiktā Darbu izpildes termiņa ietvaros;
10.17.3. ja Uzņēmējs uzskata, ka nav vainojams defektā, Uzņēmējs nekavējoties rakstveidā ziņo Pasūtītājam un pamato apgalvojumu. Ja Pasūtītājs nepiekrīt Uzņēmēja argumentiem un pieprasa novērst defektu, Līdzēji pieaicina neatkarīgu ekspertu defektu novērtēšanai un vainojamā Līdzēja noteikšanai. Eksperta izdevumus sedz vainojamais Līdzējs. Eksperta slēdziens ir Līdzējiem saistošs. Ja eksperta slēdziens ir Uzņēmējam nelabvēlīgs, bet Uzņēmējs atsakās novērst attiecīgos defektus, Pasūtītājs patur sev tiesību defektu novēršanai pieaicināt citu darbu veicēju;
10.17.4. ja pēc defektu novēršanas tiek konstatēts, ka darbs nav kvalificējams kā defektu novēršanas darbs, vai ka Uzņēmējs nav par defektiem atbildīgs, Pasūtītājs nepieciešamības gadījumā veic atbilstošas līguma cenas un/vai Darbu izpildes termiņa korekcijas;
10.17.5. Pasūtītājs netraucē Uzņēmējam veikt defektu novēršanu. Uzņēmējs defektu novēršanu veic Pasūtītājam visizdevīgākajā veidā un kārtībā, kā arī atbild par tiešajiem zaudējumiem, kas rodas Pasūtītājam defektu novēršanas darbu rezultātā.

11. Garantijas laiks
11.1. Būvdarbu (tai skaitā pielietoto būvmateriālu, konstrukciju un tehnoloģiju) garantijas termiņš ir 60 (sešdesmit) kalendāra mēneši, skaitot no dienas, kad Objekts pieņemts ekspluatācijā.
11.2. Līguma 11.1. punktā noteiktā Uzņēmēja garantijas saistība tiek nodrošināta ar kredītiestādes neatsaucamu beznosacījumu garantiju vai apdrošināšanas sabiedrības neatsaucamu beznosacījumu galvojumu 5% (piecu procentu) apmērā no līguma cenas (ar noteikumu, ka garantijas saistību nodrošinājums tiek samazināts garantijas termiņa trešā gada pirmajā mēnesī uz atlikušo tā daļu, nosakot to 2% (divu procentu) apmērā no līguma cenas, ja garantijas termiņa pirmajos divos gados nav konstatēti Darbu defekti vai Uzņēmējs un Pasūtītājs ir vienojušies par pieteikto Darbu defektu novēršanas termiņu).
11.3. Garantijas laika saistības nodrošinājumu Uzņēmējs iesniedz Pasūtītājam ne vēlāk kā 10 darba dienu laikā pēc Objekta pieņemšanas ekspluatācijā. 
11.4. Ja līgums tiek lauzts pirms termiņa, garantijas noteikumus piemēro atbilstoši šajā līguma nodaļā noteiktajam, bet garantijas laiks tiek skaitīts no līguma laušanas dienas un attiecas uz Būvdarbiem (tai skaitā būvmateriāliem, konstrukcijām un tehnoloģijām), kuru pabeigšana noformēta ar segto darbu pieņemšanas aktiem vai nozīmīgo konstrukciju pieņemšanas aktiem, un par kuriem ir veikta samaksa.
11.5. Uzņēmējs uzņemas pilnu atbildību par Būvdarbu (tai skaitā pielietoto būvmateriālu, konstrukciju un tehnoloģiju) kvalitāti. Garantijas laikā Objektā konstatētos būvniecības defektus Uzņēmējs novērš par saviem līdzekļiem un ar savu darbaspēku.
11.6. Līguma izpildes nodrošinājumam jābūt spēkā visā Darbu izpildes laikā un vismaz 20 kalendāra dienas pēc Līgumā noteiktā Darbu izpildes termiņa.
11.7. Garantijas laikā Uzņēmējs novērš Objekta ekspluatācijas laikā konstatētos būvniecības defektus piecu darba dienu laikā no brīža, kad Uzņēmējs no Pasūtītāja ir saņēmis rakstisku paziņojumu – pretenziju par atklāto defektu.
11.8. Ja objektīvu šķēršļu dēļ (tehniski vai tehnoloģiski darbu veikšanas termiņš pārsniedz piecas darba dienas vai normatīvajos aktos ir paredzēti veicamo darbu papildu saskaņojumi vai papildu tehniskie noteikumi) konstatētos būvniecības defektus nav iespējams novērst piecu darba dienu laikā, Līdzēji vienojas par defektu novēršanas termiņu.
11.9. Ja Uzņēmējs uzskata, ka nav atbildīgs par garantijas laikā atklātu defektu, Uzņēmējs piecu darba dienu laikā no pretenzijas saņemšanas dienas par to rakstiski paziņo Pasūtītājam.
11.10. Strīdus un domstarpības Līdzēji atrisina pārrunu ceļā vai pieaicinot neatkarīgu ekspertu. Ja Pasūtītājs nepiekrīt Uzņēmēja argumentiem un pieprasa novērst defektu, Līdzēji pieaicina neatkarīgu ekspertu defektu novērtēšanai un vainojamā Līdzēja noteikšanai. Eksperta izdevumus sedz vainojamais Līdzējs. Eksperta slēdziens ir Līdzējiem saistošs.
11.11. Ja Uzņēmējs pēc līguma 11.6. punktā minētā paziņojuma saņemšanas neuzsāk defektu novēršanas darbus, nesniedz atbildi vai neiesniedz līguma 11.8. punktā minēto paziņojumu, Pasūtītājs ir tiesīgs uzskatīt, ka Uzņēmējs atsakās veikt defektu novēršanas darbus.
11.12. Ja Uzņēmējs atsakās veikt defektu novēršanas darbus, Pasūtītājs, bez saskaņošanas ar Uzņēmēju, ir tiesīgs šo darbu veikšanai pieaicināt citu uzņēmēju. Šajā gadījumā samaksu par defektu novēršanas darbiem Pasūtītājs pieprasa no kredītiestādes vai apdrošināšanas sabiedrības saskaņā ar kredītiestādes garantijas vai apdrošinātāja galvojuma noteikumiem. Gadījumā, ja garantijas / galvojuma summa pilnībā nesedz radušās izmaksas, Pasūtītājam rodas prasījuma tiesība pret Uzņēmēju par tās starpības piedziņu, kas izveidojusies starp nodrošinājuma devēja samaksāto summu un faktiskajām izmaksām.
11.13. Ja Uzņēmējs nav iesniedzis kredītiestādes garantiju vai apdrošinātāja galvojumu savas garantijas saistības pastiprināšanai, Pasūtītājam rodas prasījuma tiesība par pilnu līguma 11.11. punktā minēto defektu novēršanas faktisko izmaksu summu. Pasūtītājs ir tiesīgs šo defektu novēršanas faktiskās izmaksas segt no līguma 12.5.3.2. punktā norādītās līguma cenas atlikušās daļas.

12. Līguma cena un norēķinu kārtība
12.1. Līguma cena par šajā līgumā noteiktajiem pienācīgi izpildītajiem Darbiem tiek noteikta ______,__ EUR (____________ euro un _______ centi) apmērā, tai skaitā:
12.1.1. par Būvprojekta izstrādi ______,__ EUR (____________ euro un _______ centi) apmērā;
12.1.2. par Būvdarbu autoruzraudzību ______,__ EUR (____________ euro un _______ centi) apmērā;
12.1.3. par Būvdarbu izpildi ______,__ EUR (____________ euro un _______ centi) apmērā.
Darbi šā līguma izpratnē tiek uzskatīti par pienācīgi izpildītiem, ja Pasūtītājs Darbus ir pieņēmis un atbildīgā iestāde ir apstiprinājusi aktu par būves pieņemšanu ekspluatācijā.
12.2. Līguma cena neietver pievienotās vērtības nodokli (turpmāk – PVN). PVN tiek apmaksāts šādā kārtībā:
12.2.1. PVN par Būvprojekta izstrādi un par Būvdarbu izpildi Pasūtītājs normatīvajos aktos noteiktajā kārtībā iemaksā valsts budžetā;
12.2.2. PVN par Būvdarbu autoruzraudzību Pasūtītājs samaksā Uzņēmējam papildus līguma cenai. Uzņēmējs apņemas normatīvajos aktos noteiktajā kārtībā iemaksāt PVN valsts budžetā.
12.3. Līguma izpilde tiek finansēta no Eiropas Savienības Atveseļošanas un noturības mehānisma un Pasūtītāja līdzekļiem saskaņā ar spēkā esošajiem normatīvajiem aktiem.
12.4. Ja Pasūtītājam nav piešķirts vai nav pieejams finansējums, vai pieejamais finansējums nav pietiekams norēķinu veikšanai saskaņā ar Uzņēmēja iepirkumam iesniegto kalendāro un finanšu plūsmas grafiku, Līdzēji vienojas par līgumā noteiktās norēķinu kārtības grozījumiem vai, ja Pasūtītājam pieejamais finansējums nav pietiekams, lai izpildītu Būvdarbus tādā apjomā, lai Objekts tiktu pieņemts ekspluatācijā līgumā paredzētajos termiņos vai saprātīgā laikā ar termiņa nobīdi, Pasūtītājs pieņem lēmumu par Būvdarbu apjomu izmaiņām vai Būvdarbu tehnoloģisko pārtraukumu, vai Objekta konservāciju. Par līgumā noteiktās norēķinu kārtības grozījumiem un/vai Būvdarbu apjomu izmaiņām, vai Būvdarbu tehnoloģisko pārtraukumu, vai turpmāko rīcību Objekta konservācijas veikšanai, Līdzēji noslēdz vienošanos pie līguma; pēc nepieciešamības šajā vienošanās Līdzēji atrunā iespējamo līguma izpildes termiņu pagarinājumu, iespējamo izpildāmo Būvdarbu apjomu, kā arī, ja nepieciešams, Objekta konservācijas pasākumu veikšanas kārtību, tai skaitā konservācijas darbu izmaksas un veikšanas termiņus.
12.5. Samaksa par līgumā paredzēto Darbu izpildi tiek veikta šādā kārtībā:
12.5.1. par Būvprojekta izstrādi – 20 darbdienu laikā pēc tam, kad Uzņēmējs ir nodevis Pasūtītājam Būvvaldē akceptētu Būvprojektu šā līguma 3.10. punktā noteiktajā komplektācijā, Līdzēji abpusēji parakstījuši nodošanas-pieņemšanas aktu un Uzņēmējs iesniedzis Pasūtītājam rēķinu;
12.5.2. par Būvdarbu autoruzraudzību:
12.5.2.1. proporcionāli faktiski veiktajam Būvdarbu apjomam, pamatojoties uz Uzņēmēja izrakstītu rēķinu, Līdzēju parakstītu izpildītā uzdevuma kārtējo nodošanas-pieņemšanas aktu un Formu Nr. 3 (paraugs 5. pielikumā), kas sagatavoti, pamatojoties uz Uzņēmēja iesniegto faktiski izpildīto Būvdarbu apjomu aprēķina kopsavilkumu (Forma Nr.3), 20 darbdienu laikā pēc visu samaksu pamatojošo dokumentu saņemšanas;
12.5.2.2. galīgā samaksa (saskaņā ar Uzņēmēja pēdējo iesniegto faktiski izpildīto Būvdarbu apjomu aprēķina kopsavilkumu (Forma Nr. 3)) tiek veikta pēc visu Būvdarbu pabeigšanas Objektā un izpildīto Būvdarbu pieņemšanas no Pasūtītāja puses, pamatojoties uz Uzņēmēja izrakstītu rēķinu, Līdzēju parakstītu izpildītā uzdevuma galīgo nodošanas-pieņemšanas aktu, Formu Nr. 3 un aktu par Objekta pieņemšanu ekspluatācijā, 20 darbdienu laikā pēc visu samaksu pamatojošo dokumentu saņemšanas.
12.5.3. par Būvdarbu izpildi:
12.5.3.1. kārtējie maksājumi, kopumā nepārsniedzot 95% (deviņdesmit piecus procentus) no līguma cenas, tiek veikti atbilstoši faktiski veikto Būvdarbu apjomam Objektā. Maksājumi tiek veikti 10 darbdienu laikā pēc tam, kad Līdzēji abpusēji parakstījuši Kārtējo aktu un Uzņēmējs iesniedzis Pasūtītājam rēķinu;
12.5.3.2. galīgais norēķins, t.i., atlikušie 5% (pieci procenti) no līguma cenas, par šajā līgumā paredzēto Būvdarbu izpildi Objektā tiek veikts 30 dienu laikā pēc tam, kad atbildīgā iestāde ir apstiprinājusi aktu par būves pieņemšanu ekspluatācijā un Līdzēji parakstījuši Būvdarbu nodošanas-pieņemšanas aktu un Uzņēmējs iesniedzis Pasūtītājam rēķinu, Būvdarbu izpildu dokumentāciju un līguma 11.2. punktā minēto garantijas laika saistības nodrošinājumu – kredītiestādes garantiju.
12.6. Ja Uzņēmējs līguma 11.1. punktā minētajā garantijas laikā nav iesniedzis garantijas laika saistības nodrošinājumu, līguma 12.5.3.2. punktā minētais galīgais norēķins tiek veikts 30 dienu laikā pēc garantijas laika beigām, no Uzņēmējam maksājamās summas ieturot naudas līdzekļus, ko līguma 11.12. punktā noteiktajā kārtībā Pasūtītājs izmantojis garantijas laikā konstatēto defektu novēršanai, ar nosacījumu, ka Uzņēmējs ir iesniedzis Pasūtītājam rēķinu un Būvdarbu izpildu dokumentāciju.
12.7. Rēķinu Uzņēmējs iesniedz tikai pēc Kārtējā akta / Darbu nodošanas-pieņemšanas akta abpusējas parakstīšanas un pie galīgā norēķina – arī pēc līguma 12.5.3.2. punktā norādīto dokumentu iesniegšanas. Uzņēmējs sagatavo un iesniedz Pasūtītājam apmaksai rēķinu elektroniskā formātā.
12.8. Ja Uzņēmējs ir iesniedzis nepareizi aizpildītu un/vai līguma nosacījumiem neatbilstošu rēķinu, Pasūtītājs šādu rēķinu apmaksai nepieņem un neakceptē, un līdz brīdim, kamēr Uzņēmējs nav novērsis nepilnības, neapmaksā Uzņēmējam pienākošos summu. Uzņēmējam ir pienākums iesniegt atkārtoti pareizi un līguma nosacījumiem atbilstoši aizpildītu rēķinu. Šādā situācijā rēķina apmaksu termiņu skaita no dienas, kad Uzņēmējs ir iesniedzis atkārtotu rēķinu. Šajā punktā paredzēto tiesību izmantošana neapmaksāt Uzņēmēja rēķinu nav uzskatāma par savlaicīgu rēķinu nesamaksu, kas radītu Uzņēmējam tiesības saņemt līgumsodu vai jebkādu zaudējumu atlīdzību.
12.9. Uzņēmējs apliecina, ka iepirkumam iesniegtajās Uzņēmēja tāmēs iekļauti visi darbi un materiāli, kuri nepieciešami pilnīgai Pasūtītāja Tehniskajā specifikācijā noteikto Būvdarbu apjomu izpildei Objektā.
12.10. Tāmēs noteiktās Būvdarbu izmaksu cenas paliek nemainīgas visu līguma izpildes laiku, ja Pasūtītājs Būvdarbu izpildes laikā nemaina Būvdarbu apjomus, izņemot gadījumu, ja līguma darbības laikā Latvijas Republikā tiek noteikti jauni nodokļi vai mainītas likmes nodokļiem (izņemot uzņēmumu ienākuma nodokli), kas attiecas uz izpildāmajiem Būvdarbiem. Jebkuras izmaiņas attiecībā uz līguma cenu ir spēkā vienīgi tad, ja Līdzēji par tām rakstiski vienojušies.

13. Līguma darbība
13.1. Līgums stājas spēkā dienā, kad to parakstījuši abi Līdzēji. Līgums paliek spēkā līdz Līdzēju savstarpējo saistību pilnīgai izpildei.
13.2. Vienpusēja atkāpšanās no līguma, neizpildot tajā paredzētās saistības, nav pieļaujama, izņemot līgumā un Latvijas Republikas normatīvajos aktos noteiktajos gadījumos.
13.3. Pasūtītājs ir tiesīgs vienpusēji atkāpties no līguma ar rakstisku paziņojumu, kas iesniegts Uzņēmējam septiņas kalendāra dienas iepriekš, šādos gadījumos:
13.3.1. Uzņēmējs 10 darba dienu laikā no līguma spēkā stāšanās dienas nav iesniedzis Pasūtītājam līguma 1.6. punktā noteikto līguma nodrošinājumu;
13.3.2. Uzņēmējs nav uzsācis Būvdarbus Objektā septiņu kalendāra dienu laikā, skaitot no Darbu izpildes grafikā paredzētā Būvdarbu uzsākšanas termiņa brīža;
13.3.3. Uzņēmējs ir kavējis Būvdarbus Objektā tādā apmērā, ka to pabeigšana nav iespējama Darbu izpildes grafikā paredzētajā termiņā. Par šādu termiņa kavējumu katrā gadījumā tiek uzskatīts Uzņēmēja vainas dēļ radies kavējums Būvdarbu izpildē vairāk par 10 darba dienām;
13.3.4. Būvdarbi tiek veikti neatbilstoši līguma dokumentu prasībām, kvalitātes vai tehnoloģijas prasībām un pēc atgādinājuma netiek uzsākta defektu novēršana;
13.3.5. Uzņēmējs kādā citā veidā nepilda līgumā noteiktās saistības tādā mērā, ka tiek apdraudēta Būvdarbu kvalitāte vai izpildes termiņš un Pasūtītājs par to iepriekš ir rakstiski brīdinājis Uzņēmēju, nosakot novēršanas termiņu, bet Uzņēmējs nav ievērojis Pasūtītāja norādījumus;
13.3.6. Uzņēmējs normatīvajos aktos noteiktajā kārtībā ir atzīts par maksātnespējīgu vai pieņemts lēmums par Uzņēmēja likvidāciju;
13.3.7. nepārvaramas varas apstākļi ilgst vairāk kā sešus kalendāra mēnešus;
13.3.8. ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, vai kļuvis zināms par šādu sankciju esību;
13.3.9. ja tiek konstatēts, ka Uzņēmējs nav izstrādājis neatkarīgu piedāvājumu iepirkumam;
13.3.10. ja Uzņēmējs, vai tā dalībnieks / biedrs, ja Uzņēmējs ir piegādātāju apvienība vai pilnsabiedrība, ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās;
13.3.11. ja tiek konstatēts, ka Pasūtītājam nav pieejams finansējums Darbu uzsākšanai vai turpināšanai;
13.3.12. ārvalstu finanšu instrumentu vadībā iesaistīta iestāde saistībā ar Uzņēmēja darbību vai bezdarbību ir noteikusi ārvalstu finanšu instrumenta finansēta projekta izmaksu korekciju vairāk nekā 25% apmērā no līguma cenas;
13.3.13. ārvalstu finanšu instrumentu vadībā iesaistīta iestāde ir konstatējusi normatīvo aktu pārkāpumus līguma noslēgšanas vai izpildes gaitā, un to dēļ tiek piemērota līguma izmaksu korekcija 100% apmērā.
13.4. Uzņēmējs ir tiesīgs vienpusēji atkāpties no līguma ar rakstisku paziņojumu, kas iesniegts Pasūtītājam 20 kalendāra dienas iepriekš, šādos gadījumos:
13.4.1. daļa no pārbaudei nenodotiem darbiem tiek sabojāti kara, nemieru, dabas katastrofu vai līdzīgu apstākļu dēļ un zaudējumi ir tik ievērojami, ka līguma izpilde paredzētajos termiņos nav iespējama vai to izpildes apstākļi ir pilnībā mainīti;
13.4.2. nepārvaramas varas apstākļi ilgst vairāk kā sešus kalendāra mēnešus.
13.5. Līdzēji var pārtraukt līguma darbību arī savstarpēji rakstveidā vienojoties. Šādā vienošanās katrā gadījumā ir jāparedz faktiski izpildīto Darbu nodošanas Pasūtītājam un gala norēķina kārtība.
13.6. Visos gadījumos, kad šis līgums tiek izbeigts pirms termiņa neatkarīgi no iemesla, Uzņēmējs saņem samaksu tikai par faktiski veiktajiem un kvalitatīvi izpildītajiem Darbiem un tajos izmantotajiem materiāliem, ievērojot noteikumus par Būvdarbu izpildu dokumentācijas iesniegšanu un Būvdarbu kvalitātes garantijas saistību nodrošinājumu. Samaksas aprēķinā tiek ņemta vērā Būvdarbu kvalitāte un līguma cenu veidojošie pamatelementi. Uzņēmēja un ar viņu saistīto personu zaudējumi un citi izdevumi netiek atlīdzināti.
13.7. Ja līgumu izbeidz pirms termiņa, Līdzēji veic galējo norēķinu par faktiski izpildītajiem un Pasūtītāja pieņemtajiem Darbiem 10 darbdienu laikā no dienas, kad Līdzēji ir parakstījuši aktu par faktiski izpildītajiem Darbiem, ja Uzņēmējs ir iesniedzis līguma noteikumiem un šajā punktā minētajam aktam atbilstošu rēķinu. Ja Līdzēju starpā līdz līguma izbeigšanas dienai pastāv strīds par faktiski izpildītajiem Darbiem (tai skaitā to apjomiem), šajā punktā minētajā aktā iekļauj tikai tos faktiski izpildītos Darbus, par kuru izpildi Līdzējiem nav domstarpību. Līdzēji strīdu risina līguma 8.13.-8.16. punktā noteiktajā kārtībā.
13.8. Ja līguma darbība tiek pārtraukta pirms termiņa Uzņēmēja vainas dēļ, Uzņēmējs par saviem līdzekļiem sakārto Objektu un atstāj to drošā un no trešo personu darbībām pasargātā stāvoklī, vai arī Pasūtītājs šiem mērķiem var izmantot ieturēto garantijas nodrošinājumu. Ja līguma darbība tiek pārtraukta pirms termiņa savstarpēji vienojoties, Līdzēji vienojas par kārtību, kādā tiek segti Objekta sakārtošanas izdevumi, lai to pasargātu no trešo personu darbībām.

14. Līdzēju mantiskā atbildība
14.1. Līdzēji atbild par tiešajiem zaudējumiem, kas viņu vainas dēļ Darbu laikā nodarīti otra Līdzēja tehniskajiem līdzekļiem, būvizstrādājumiem un darbiem. Par trešās personas nodarītajiem tiešajiem zaudējumiem Darbu laikā atbild šī trešā persona. Par trešajai personai nodarītajiem tiešajiem zaudējumiem Darbu laikā atbild vainīgais Līdzējs. Līdzēju netiešie zaudējumi netiek atlīdzināti.
14.2. Uzņēmējs atbild par tiešajiem zaudējumiem, kas rodas veicot Darbus Objektā, kā arī par defektiem, kas tiek atklāti garantijas laikā, ja tie radušies Uzņēmēja vainas vai neuzmanības dēļ.
14.3. Uzņēmējs maksā Pasūtītājam līgumsodu 0,1% (vienas procenta desmitdaļas) apmērā no neizpildītās galvenās saistības vērtības par katru līguma 1.3. punktā noteiktā Darbu izpildes termiņa un starptermiņa kavējuma dienu, bet ne vairāk par 10% (desmit procentiem) no neizpildītās galvenās saistības vērtības.
14.4. Jebkura no līguma izrietoša maksājuma samaksas kavējuma gadījumā samaksu nesaņēmušais Līdzējs ir tiesīgs piemērot otram Līdzējam līgumsodu 0,1% (vienas procenta desmitdaļas) apmērā no kavētā maksājuma summas par katru kavējuma darba dienu, bet ne vairāk par 10% (desmit procentiem) no kavētā maksājuma summas.
14.5. Šajā līgumā minētos līgumsodus Pasūtītājs ietur no kārtējiem veicamajiem maksājumiem. Līgumsodu samaksa neatbrīvo Līdzējus no saistību izpildes, kā arī zaudējumu atlīdzināšanas pienākuma. Līgumsodu kopējā vērtība, neskaitot līgumsodu par saistību neizpildīšanu noteiktajā termiņā, ja tāds ir paredzēts, nedrīkst pārsniegt 10 % (desmit procentus) no līguma summas.
14.6. Uzņēmējs apzinās, ka Pasūtītājam ir nozīmīga līguma 12.3. punktā minētā projekta finansējuma saņemšana, tāpēc Uzņēmējs apņemas pienācīgi veikt visas no tā atkarīgās un tā kontrolē vai ietekmē esošās darbības, lai nekādā veidā netiktu apdraudēta Pasūtītāja iespēja saņemt šā projekta finansējumu. Ja Uzņēmēja vainas dēļ Pasūtītājam līgumā minētā projekta ietvaros tiek piemērota finanšu korekcija, Uzņēmējs atlīdzina Pasūtītājam izdevumus piemērotās finanšu korekcijas apmērā. Finanšu korekcijas summu Pasūtītājs ir tiesīgs vienpusēji, par to rakstveidā paziņojot Uzņēmējam, ieturēt no saskaņā ar līgumu Uzņēmējam izmaksājamajām summām. Gadījumā, ja ieturētā summa pilnībā nesedz Pasūtītājam projekta ietvaros piemērotās finanšu korekcijas apmēru, Pasūtītājam rodas prasījuma tiesība pret Uzņēmēju par tās starpības piedziņu, kas izveidojusies starp ieturēto summu un finanšu korekcijas apmēru. Ja finanšu korekcija tiek piemērota pēc tam, kad Pasūtītājs pilnā apmērā veicis samaksu par līgumā paredzēto Darbu izpildi, Pasūtītājam rodas prasījuma tiesība pret Uzņēmēju par pilnu piemērotās finanšu korekcijas summu.
14.7. Par zaudējumiem un līguma pārkāpumiem, kas radušies nepārvaramas varas darbības rezultātā, vai tādu objektīvu, no Līdzējiem neatkarīgu apstākļu dēļ, kurus tie neparedzēja, nevarēja paredzēt, kā arī nevarēja novērst to nelabvēlīgās sekas, atbildība neiestājas.
14.8. Ja kāds no Līdzējiem bez attaisnojoša iemesla vienpusēji atkāpjas no līguma, tas atlīdzina otram Līdzējam radušos tiešos zaudējumus, izņemot gadījumus, kad vienpusēju atkāpšanos pieļauj līgums vai normatīvie akti.
14.9. Visos gadījumos, kad Pasūtītājs atkāpjas no līguma sakarā ar Uzņēmēja pieļautajiem pārkāpumiem vai vainojamu rīcību, Uzņēmējs maksā Pasūtītājam līgumsodu 10% (desmit procentu) apmērā no neveikto Darbu summas, kā arī Pasūtītājs ir tiesīgs pieprasīt līguma nodrošinājumu no kredītiestādes vai apdrošināšanas sabiedrības, ja tāds ir iesniegts, kā arī Pasūtītājs bezstrīdus kārtībā ietur savus tiešos zaudējumus no summām, kas pienākas Uzņēmējam, ja tos nav sedzis no kredītiestādes vai apdrošināšanas sabiedrības saņemtais līguma nodrošinājums. Ja Līdzēji nevar vienoties par maksājuma apmēru, tad tās daļas, ko Pasūtītājs ietur no Uzņēmējam paredzētiem maksājumiem, apmēra novērtējumam Līdzēji var pieaicināt neatkarīgu ekspertu.
14.10. Pasūtītājs neatbild par Uzņēmēja saistībām, kuras tas uzņēmies attiecībā pret trešajām personām, lai nodrošinātu līguma izpildi vai sakarā ar līgumu. Jebkādas šāda veida saistības vai līgumi kļūst Pasūtītājam saistoši tikai ar viņa tiešu un nepārprotamu rakstisku piekrišanu.
14.11. Uzņēmējs, parakstot līgumu, apliecina, ka gadījumā, kad tiek konstatēts, ka Uzņēmējs nav izstrādājis neatkarīgu piedāvājumu iepirkumam, sedz Pasūtītāja zaudējumus, kas būs radušies iepriekš minētā iemesla dēļ pēc līguma izpildes vai līguma pirmstermiņa izbeigšanas gadījumā, kā arī atmaksā Pasūtītājam 10% (desmit procentus) no samaksātās līguma summas.
14.12. Ja Pasūtītājs vienpusēji atkāpjas no līguma gadījumā, kad tiek konstatēts, ka Uzņēmējs nav izstrādājis neatkarīgu piedāvājumu iepirkumam, Pasūtītājs piemēro Uzņēmējam līgumsodu 10% apmērā no līguma summas.
14.13. Pasūtītājam ir tiesības pieprasīt un Uzņēmējam ir pienākums segt Pasūtītājam radītos zaudējumus, kas radīti Uzņēmēja vai tā dalībnieka / biedra, ja Uzņēmējs ir piegādātāju apvienība vai pilnsabiedrība, dēļ saistībā ar spēkā esošu, neapstrīdamu un nepārsūdzamu kompetentas institūcijas lēmumu vai tiesas spriedumu konkurences tiesību pārkāpumā, kas izpaužas kā horizontālā karteļa vienošanās.

15. Līguma dokumenti un grozījumi
15.1. Par līguma dokumentiem, kas ir saistoši Līdzējiem un ir tā neatņemama sastāvdaļa, tiek uzskatīti šādi dokumenti (to prioritātes secībā):
15.1.1. Iepirkuma nolikums;
15.1.2. Pasūtītāja Tehniskā specifikācija (1. pielikums);
15.1.3. Uzņēmēja piedāvājums iepirkumam (2. pielikums);
15.1.4. Darbu izpildes grafiks (3. pielikums);
15.1.5. projektēšanas sapulču un būvsapulču protokoli;
15.1.6. Pasūtītāja pilnvaroto personu, arī Būvuzrauga rakstveida rīkojumi par Darbu organizāciju; 
15.1.7. jebkādi citi dokumenti, kuru izsniegšanu saskaņā ar līgumu pieprasa Pasūtītājs (vai viņa pilnvarotās personas) vai Uzņēmējs, vai kuru izsniegšana ir paredzēta līgumā.
15.2. Līguma eksemplāriem tiek pievienoti dokumenti, kas minēti kā līguma pielikumi. Pārējie līguma dokumenti tiek sagatavoti divos eksemplāros, pa vienam Pasūtītājam un Uzņēmējam.
15.3. Strīda gadījumā priekšroka ir dokumentiem, kuri satur detalizētus aprēķinus, mērījumus vai rasējumus.
15.4. Grozījumus līgumā var veikt, ievērojot šajā līgumā noteikto kārtību un ierobežojumus.
15.5. Līdzēji var veikt līguma grozījumus, ja līguma izpildes gaitā radusies nepieciešamība veikt izmaiņas sākotnēji paredzētajos Darbos un/vai veikt papildu un neparedzētos Darbus:
15.5.1. izslēgt Darbus, kas sākotnēji tika iekļauti tehniskajās specifikācijās (darbu daudzumu sarakstos saskaņā ar būvprojektu), bet kuru apjomus nepieciešams samazināt, t.sk., būvprojekta nepilnību dēļ vai Darbu aizstāšanas rezultātā, vai finansējuma nepietiekamības dēļ;
15.5.2. iekļaut Darbus, kas jau sākotnēji tika iekļauti tehniskajās specifikācijās (darbu daudzumu sarakstos saskaņā ar būvprojektu), bet objektīvu iemeslu dēļ tos nebija iespējams precīzi noteikt vai uzmērīt un tādēļ ir nepieciešams palielināt to apjomus;
15.5.3. iekļaut Darbus, kas sākotnēji netika iekļauti tehniskajās specifikācijās (darbu daudzumu sarakstos saskaņā ar būvprojektu), un tos objektīvi nebija iespējams konstatēt vai nebija iespējams paredzēt šo Darbu nepieciešamību;
15.5.4. iekļaut papildu un neparedzētos Darbus vai mainīt Darbu apjomus, ja tie neatbilst 15.5.2. un 15.5.3. punktā noteiktajiem kritērijiem, bet šādas izmaiņas nepieciešams veikt sakarā ar Darbu izpildes laikā veiktām izmaiņām būvprojektā, un bez šo šādu izmaiņu veikšanas Darbos nav iespējams realizēt būvprojektu pilnā apmērā. 15.5.2., 15.5.3. un 15.5.4. punktā minētajos gadījumos Darbu cenas tiek noteiktas atbilstoši Uzņēmēja piedāvājumā iekļauto tādu pašu vai analogu Darbu vienību cenām, vai, ja Uzņēmēja piedāvājumā analogu Darbu nav, vadoties no līdzīgu (līdzvērtīgu) Darbu vienību vidējām tirgus cenām;
15.5.5. veikt tehniskajās specifikācijās un/vai būvprojektā paredzēto materiālu, izstrādājumu, iekārtu, tehnoloģisko risinājumu aizstāšanu ar citiem tehniski un kvalitatīvi analogiem (ekvivalentiem) vai labākiem materiāliem, izstrādājumiem, iekārtām, tehnoloģiskajiem risinājumiem, ja sākotnēji paredzētie un/vai Uzņēmēja piedāvājumā norādītie attiecīgie materiāli, izstrādājumi, iekārtas, tehnoloģiskie risinājumi ir novecojuši un/vai, tos aizstājot, tiks sasniegts kvalitatīvāks rezultāts (t.sk. objekta ekspluatācija būs ekonomiskāka), un/vai šāda aizstāšana ir pamatota ar apstākļiem, kurus Uzņēmējs objektīvi nevarēja iepriekš paredzēt (piemēram, materiāli, izstrādājumi, iekārtas, tehnoloģiskie risinājumi vairs netiek ražoti vai nav pieejami), vai to izmantošana nav iespējama no Uzņēmēja objektīvi neatkarīgu citu apstākļu dēļ. Šādā gadījumā cenas jaunajiem materiāliem, izstrādājumiem, iekārtām, tehnoloģiskajiem risinājumiem tiek noteiktas, nepārsniedzot Uzņēmēja piedāvājumā noteiktās vienības cenas materiāliem, izstrādājumiem, iekārtām, tehnoloģiskajiem risinājumiem, kurus aizstāj. Uzņēmējs sagatavo un iesniedz Pasūtītājam tehniskajās specifikācijās un/vai būvprojektā norādīto materiālu, izstrādājumu, iekārtu, tehnoloģisko risinājumu salīdzinājumu ar jaunajiem, uzrādot arī ekspluatācijas īpašību deklarācijas;
15.5.6. grozīt Darbu izpildes termiņus. 
15.6. Par līguma izmaiņām nav uzskatāms:
15.6.1. Darbu apjoma palielinājums, kas radies, Uzņēmējam izmainot Darbu veikšanas metodi (tehnoloģisko paņēmienu), un šādu Darbu veikšanas metodes maiņu Pasūtītājs nav pieprasījis;
15.6.2. labojumi un precizējumi, kurus pieprasījis pārbaudītājs, sakarā ar Uzņēmēja iesniegto dokumentu pārbaudi.
15.7. Visi grozījumi, papildinājumi pie līguma, kā arī citas Līdzēju vienošanās, kas ir saistītas ar tā izpildi un darbību, tiek noformētas rakstveidā un stājas spēkā pēc tam, kad tās parakstījuši abi Līdzēji. Visi līguma papildinājumi, grozījumi un vienošanās ir tā neatņemamas sastāvdaļas.
15.8. Līgumā neatrunātās Līdzēju savstarpējās tiesiskās attiecības apspriežamas saskaņā ar Latvijas Republikas normatīvo aktu prasībām un noteikumiem.
15.9. Līguma izpildē iesaistītā Uzņēmēja personāla un apakšuzņēmēju nomaiņai un papildu personāla un apakšuzņēmēju iesaistīšanai tiek piemēroti šādi noteikumi:
15.9.1. Uzņēmējs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un papildu personāla un apakšuzņēmēju iesaistīšanu līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem;
15.9.2.  Pasūtītājs nepiekrīt piedāvājumā norādītā personāla nomaiņai līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts iepirkumā.;
15.9.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
15.9.3.1. tiek nomainīts apakšuzņēmējs, uz kura iespējām Uzņēmējs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Uzņēmējs atsaucies, apliecinot savu atbilstību iepirkuma procedūrā noteiktajām prasībām;
15.9.3.2. apakšuzņēmēja maiņas rezultātā tiktu izdarīti tādi grozījumi Uzņēmēja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
15.9.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem;
15.9.5. Pasūtītājs pieņem lēmumu atļaut vai atteikt Uzņēmēja personāla vai apakšuzņēmēju nomaiņu vai jaunu apakšuzņēmēju vai papildu personāla iesaistīšanu līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai;
15.9.6. Uzņēmējs ir atbildīgs par to, lai noteikumus par līguma izpildē iesaistītā personāla un apakšuzņēmēju nomaiņu un jaunu apakšuzņēmēju un papildu personāla iesaistīšanu līguma izpildē ievēro arī tā iesaistītie apakšuzņēmēji.
15.10. Ja Pasūtītājs līguma izpildes gaitā konstatē, ka Uzņēmējs (tā iesaistītais apakšuzņēmējs) ir pārkāpis a 15.9. punkta noteikumus par līguma izpildē iesaistītā personāla un apakšuzņēmēju nomaiņu, kā arī jaunu apakšuzņēmēju un papildu personāla iesaistīšanu līguma izpildē, Pasūtītājs ir tiesīgs piemērot Uzņēmējam līgumsodu 0,1% (vienas procenta desmitdaļas) apmērā no 12.1. punktā norādītās līguma cenas par katru konstatēto gadījumu.

16. Noslēguma noteikumi
16.1. Visus strīdus un domstarpības Līdzēji risina sarunu ceļā. Nepieciešamības gadījumā tiek pieaicināti attiecīgi sertificēti eksperti. Ja arī tad vienošanās netiek panākta, strīds tiek risināts Latvijas Republikas normatīvajos aktos paredzētajā kārtībā.
16.2. Līdzēji nekavējoties paziņo otram Līdzējam par savas atrašanās vietas, pārstāvju, kredītiestādes rekvizītu un citām būtiskās informācijas izmaiņām, kas var ietekmēt līguma pienācīgu izpildi. Līdzēji uzņemas pilnu atbildību par šī pienākuma pienācīgu nepildīšanu.
16.3. Līgums sagatavots elektroniska dokumenta veidā un parakstīts ar drošu elektronisko parakstu, kas satur laika zīmogu. Līgumam pievienoti šādi pielikumi:
1. pielikums – Tehniskā  specifikācija;
2. pielikums – Uzņēmēja piedāvājums iepirkumam;
3. pielikums – Darbu izpildes grafiks;
4. pielikums – Forma Nr. 2 (paraugs);
5. pielikums – Forma Nr. 3 (paraugs);
6. pielikums – Darbu nodošanas-pieņemšanas akts (paraugs);
7. pielikums – Darbu izpildu dokumentācijas nodošanas-pieņemšanas akts (paraugs).

17. Līdzēju paraksti un rekvizīti:
	Pasūtītājs:

	Uzņēmējs:




___________________________			___________________________

